אני רוצה שתגעו בפנים שלכם.
קדימה.
מה אתם מרגישים?
הם רכים? ונמעכים?
זה אתם, נכון? אתם מרגישים את עצמכם?
זה לא לגמרי נכון.
אתם בעצם מרגישים אלפי יצורים מיקרוסקופים
שחיים על הפנים ועל האצבעות שלנו.
אתם מרגישים חלק מהפטריות
שנסחפו למטה מתעלות האוויר היום.
הן מפעילות את האלרגיות שלנו
ומריחות כמו טחב.
אתם מרגישים חלק ממיליארדי תאי הבקטריות
שחיים על העור שלנו.
הם לועסים את שמני העור, מתרבים
ויוצרים את ריח הגוף.
בטוח למדי שאתם נוגעים בבקטריות צואתיות
שנתזו עליכם בפעם האחרונה שהורדתם מים בשרותים.
או בכאלו שחיים בצינורות המים שלנו
וניתזו עליכם במקלחת האחרונה.
מצטערת.
(צחוק)
אתם בטח נותנים כיף מיקרוסקופי
לשני מיני הקרדית שחיים על הפנים שלנו,
על כל הפנים שלנו.
הם בילו את הלילה בהתפתלות על הפנים שלכם
ובעשיית סקס על גשר האף שלכם.
(צחוק)
רבים מהם מדליפים את תוכן המעי שלהם לנקבוביות שלכם.
(צחוק)
עכשיו הסתכלו על האצבע שלכם.
איך היא מרגישה? דוחה?
בצורך נואש לסבון או חומר הלבנה?
ככה אתם מרגישים עכשיו,
אבל זו לא הולכת להיות ההרגשה שלכם בעתיד.
במשך מאה השנים האחרונות,
הייתה לנו מערכת יחסים מנוגדת
עם החיים המיקרוסקופים הקרובים ביותר אלינו.
אם הייתי אומרת לכם שיש חרק בבית שלכם
או בקטרייה בכיור שלכם
אז היה לכם פתרון ידי אדם עבור זה,
מוצר שיעקור, ישמיד
יחטא.
אנחנו שואפים להסיר את רוב החיים המיקרוסקופים בעולמנו.
אבל בכך אנחנו מתעלמים מהמקור הטוב ביותר לטכנולוגיה חדשה
על כדור הארץ.
מאה השנים האחרונות חשפו פתרונות אנושיים לבעיות מיקרוביאליות
אבל מאה השנים הבאות יחשפו פתרונות מיקרוביאליים לבעיות אנושיות
אני מדענית, ואני עובדת עם חוקרים
באונ' צפון קרולינה ובאונ' קולורדו
כדי לחשוף את החיים המיקרוסקופים הקרובים לנו
לעתים קרובות בסביבה האנטימית והמשעממת ביותר שלנו
מתחת לספות שלנו, בחצר האחורית,
או בפופיק שלנו.
אני עושה את העבודה הזו בגלל שאנחנו יודעים מעט מאוד
על החיים המיקרוסקופים הקרובים ביותר אלינו.
עד לפני כמה שנים, אף מדען לא יכל לומר לכם
אילו חרקים או מיקרואורגניזמים חיים בביתכם -
בבית שלכם, המקום אותו אתם מכירים טוב יותר מכל מקום אחר.
אז אני וקבוצות אחרות
חמושים במקלות אוזניים וצבתות
ובטכניקות דנ"א מתקדמות
כדי לחשוף את החיים המיקרוסקופים הקרובים לנו.
בעשייה זו, מצאנו מעל 600 מיני חרקים
שחיים בבתים הנמצאים בארה"ב,
הכל מעכבישים ומקקים
ועד לקרדיות קטנות שנדבקות לנוצות.
ומצאנו מעל 100,000 מינים של בקטריות ופטריות
שחיות בכדורי האבק שלנו,
ואלפים שחיים על הבגדים או באמבטיה שלנו.
והלכנו רחוק יותר,
והסתכלנו על המיקרואורגניזמים
שחיים בתוך הגוף של כל אחד מהחרקים בביתנו.
בתוך כל חרק, לדוגמא, צרעה,
אנו רואים ג'ונגל מיקרוסקופי פרוס בצלחת פטרי,
עולם של אלפי מינים מלאי חיים.
הביטו ביקום הביולוגי!
להרבה מהמינים אותם אתם רואים עכשיו
אין עדיין שמות.
רוב החיים מסביבנו נותרו לא ידועים.
אני זוכרת את הפעם הראשונה בה מצאתי ונתתי שם למין חדש.
זו הייתה פטריה שחיה בקן של צרעת נייר.
היא לבנה ורכה,
וקראתי לה "מוקור נידיקולה",
שבלטינית אומר שהיא חיה בקן של משהו אחר.
זו תמונה שלה גדלה על דינוזאור,
בגלל שכולם חושבים שדינוזאורים הם מגניבים.
באותו הזמן, הייתי באוניברסיטה,
והתרגשתי שגיליתי את צורת החיים החדשה הזו.
התקשרתי לאבא שלי, ואמרתי,
"אבא! גיליתי מין מיקרואורגניזמי חדש."
והוא צחק ואמר,
"זה נהדר. אני מקווה שגם מצאת תרופה אליו."
(צחוק)
"תרפאי את זה."
אבא שלי הוא המעריץ הגדול ביותר שלי,
אז ברגע המוחץ הזה שבו הוא רצה להרוג את צורת החיים החדשה שלי,
הבנתי שבעצם אכזבתי אותו,
גם כבת וגם כמדענית.
בשנים בהן עבדתי במעבדות ובחצרות אחוריות של אנשים,
וחקרתי ומיינתי חיים מיקרוסקופים מסביבנו,
אף פעם לא הבהרתי לו את המשימה האמיתית שלי.
המטרה שלי היא לא למצוא טכנולוגיה חדשה
שתהרוג את החיים המיקרוסקופים מסביבנו.
המטרה שלי היא למצוא טכנולוגיה חדשה מהחיים האלו, שתעזור להציל אותנו.
הגיוון של החיים בבתינו עולה על רשימה של 100,000 מינים חדשים.
אלו 100,000 מקורות חדשים של פתרונות לבעיות אנושיות.
אני יודעת שקשה להאמין שמשהו כה קטן
או כזה שיש לו רק תא אחד
יכול לעשות משהו אדיר,
אבל הם יכולים.
היצורים האלה הם אלכמאים מיקרוסקופים,
בעלי יכולת להפוך את הסביבה שלהם
עם מחסן של כלים כימיים.
זה אומר שהם יכולים לחיות בכל מקום על כדוה"א,
והם יכולים לאכול לא משנה מה נמצא מסביבם.
זה אומר שהם יכולים לאכול הכל מפסולת מזוהמת ועד לפלסטיק,
והם יכולים לייצר תוצרי לוואי כמו שמן וכוח סוללה
ואפילו חתיכות קטנות של זהב גולמי אמיתי.
הם יכולים להפוך את הבלתי אכיל למזין.
הם יכולים להפוך סוכר לאלכוהול.
הם מביאים לשוקולד את הטעם שלו,
ולאדמה את היכולת לגדל.
אני פה כדי לומר לכם
שמאה השנים הבאות יביאו לכך שהיצורים המיקרוסקופים האלה
יפתרו יותר מן הבעיות שלנו.
ויש לנו המון בעיות לבחור מהן.
יש לנו את המשעממות: בגדים בעלי ריח רע או אוכל תפל
ואת המונומנטליות:
מחלות, זיהום, מלחמות.
אז זו המשימה שלי:
לא רק למיין את החיים המיקרוסקופים סביבנו,
אלא גם למצוא מה מיוחד ומתאים בכדי לעזור לנו.
אתן לכם דוגמא.
התחלנו עם מזיק,
צרעה שחיה בהרבה מהבתים שלנו.
מתוך אותה הצרעה, הוצאנו מיקרואורגניזם לא ידוע
עם יכולת מיוחדת:
הוא מסוגל להכין בירה.
זו יכולת שרק מינים מעטים על כדוה"א מסוגלים לה.
למעשה, קרוב למדי שכל בירה מיוצרת מסחרית ששתיתם עד היום
באה מאחד מתוך שלושה מינים של מיקרואורגניזמים.
והמין שלנו, הוא יכול להכין בירה בטעם דבש,
וגם בירת טארט טעימה.
למעשה, המיקרואורגניזם הזה החי בבטן הצרעה,
יכול להכין בירה חמוצה וטובה
יותר מכל מין אחר על כדוה"א.
יש כרגע 4 מינים שמכינים בירה מסחרית.
איפה שהתרגלתם לראות מזיק,
עכשיו תחשבו על טעימת הבירה המועדפת עליכם.
כדוגמא שנייה,
עבדתי עם חוקרים כדי לחפור באדמה בחצרות אחוריות בבתים.
שם, מצאנו מיקרואורגניזם שיכול להכין אנטיביוטיקה חדשה,
כזו שתוכל להרוג את החיידקים הנוראים ביותר.
זה היה דבר מדהים למצוא,
אבל הנה הסוד:
במשך שישים השנים האחרונות,
רוב האנטיביוטיקות בשוק
באו מבקטריות אדמה דומות.
בכל יום, אתם ואני וכל אדם בחדר הזה
ועל כדוה"א,
ניצלים בידי בקטריות ארץ דומות שמייצרות את רוב האנטיביוטיקה שלנו.
במקומות שהתרגלתם לראות לכלוך,
תחשבו עכשיו על תרופות.
הדוגמא המועדפת עליי באה מחברי לעבודה
שחוקרים אורגניזם בשם "לכלוך בריכה"
שבאופן טרגי נקרא על שם צואת הפרה בה הוא נמצא לראשונה.
זה די לא ראוי לציון ולא לשיח,
מלבד זה שהחוקרים מצאו שאם תאכילו עכבר בזה,
זה מחסן נגד פוסט-טראומה.
זה מחסן נגד פחד.
איפה שהתרגלתם לראות לכלוך בריכה, תחשבו עכשיו על תקווה.
יש עוד כל כך הרבה דוגמאות מיקרוביאליות
שאין לי זמן לדבר עליהן היום.
הבאתי לכם דוגמאות של פתרונות שבאו משלושה זנים בלבד,
אבל דמיינו מה 100,000 המינים האחרים בכדורי האבק שלנו
יהיו מסוגלים לעשות.
בעתיד הם אולי יוכלו לעשות אתכם לסקסים יותר
או חכמים יותר
או אולי יאפשרו לחיות חיים ארוכים יותר.
אז אני רוצה שתסתכלו על האצבע שלכם שוב
תחשבו על כל היצורים המיקרוסקופים
שאינם ידועים.
תחשבו מה הם יוכלו לעשות בעתיד
או מה יוכלו להכין
או אילו חיים הם יוכלו להציל.
איך האצבע שלכם מרגישה עכשיו?
בעלת כוח?
זה בגלל שאתם מרגישים את העתיד.
תודה.
(מחיאות כפיים)